en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml ml ml ml ml en en ml nl ml nl ml fr ml en ml nl ml nl ml nl ml en ml en ml nl ml en ml en ml fr ml en ml nl ml en ml en ml en ml en ml en ml nl ml en ml nl ml en ml en ml nl ml fr ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
വീണ ലോകം കീഴടക്കി; പഴഞ്ചന്‍ ടയറുകളിലൂടെ
മുംബൈ സ്വദേശി വീണ സഹജ്വാല ഇന്ന് ലോക ശാസ്ത്ര-സാങ്കേതിക രംഗത്തെ താരമാണ്. പഴഞ്ചന്‍ ടയറകളെ ലോഹമിശ്രിതമാക്കി മാറ്റിയ ഗവേഷണമാണ് വീണയുടെ യശസ് ഉയര്‍ത്തിയത്.
ഓസ്‌ട്രേലിയയിലെ ന്യൂ സൗത്ത്  വെയില്‍സ്  യൂണിവേഴ്‌സിറ്റിയിലെ മെറ്റിരിയല്‍സ് സയന്‍സ് പ്രോഫസറും സെന്റര്‍ ഫോര്‍ സസ്‌റ്റൈനബിള്‍  മെറ്റീരിയല്‍സ് റിസര്‍ച്ച് ആന്‍ഡ് ടെക്‌നോളജി  ഡയറക്ടറുമാണ് വീണ സഹജ്വാല.
വാഹനങ്ങളുടെ പഴയ ടയറുകള്‍ പോളിമെര്‍ ഇഞ്ചക്ഷന്‍ സാങ്കേതിക വിദ്യയിലൂടെ 'ഗ്രീന്‍ സ്റ്റീല്‍' നിര്‍മ്മിക്കുന്നതിനുള്ള ലോഹസമ്മിശ്രമായി മാറ്റാമെന്നാണ് ഈ ഇന്ത്യന്‍ ശാസ്ത്രജ്ഞയുടെ കണ്ടെത്തല്‍. പഴയ ടയറുകള്‍ എന്ത് ചെയ്യണമെന്ന കാര്യത്തില്‍ ലോകത്താകമാനം വെല്ലുവിളി നേരിടുന്ന സാഹചര്യത്തിലാണ്  പ്രശ്‌ന പരിഹാരമായി വീണയുടെ കണ്ടുപിടുത്തം.
പരമ്പരാഗതമായ സ്റ്റീല്‍ നിര്‍മ്മാണത്തില്‍ അല്‍പ്പം മാറ്റം വരുത്തിക്കൊണ്ടാണ് പോളിമെര്‍ ഇഞ്ചക്ഷന്‍ (പിഐടി) അഥവാ 'ഗ്രീന്‍ സ്റ്റീല്‍' സാങ്കേതികവിദ്യ വികസിപ്പിച്ചിട്ടുള്ളത്. പുനരാവര്‍ത്തിക്കാന്‍ കഴിയാത്ത കല്‍ക്കരിയെ ഭാഗികമായി നീക്കം ചെയ്തുകൊണ്ട് പരമ്പരാഗതമായ സ്റ്റീല്‍ നിര്‍മ്മാണം നടത്തുന്ന ഇലക്ട്രിക്ക് ആര്‍ക്ക് ഫര്‍നസില്‍ പാഴ് ടയറുകളുടെ തരികള്‍ സന്നിവേശിപ്പിക്കുന്ന സാങ്കേതികവിദ്യയാണിത്. നിരവധി വര്‍ഷങ്ങളിലെ ഗവേഷണങ്ങളിലൂടെയാണ് ഈ സാങ്കേതികവിദ്യ വികസിപ്പിച്ചത്. ഇതിന്റെ ഫലമായി മില്യണ്‍ കണക്കിന് പാഴ് ടയറുകള്‍ ഓസ്‌ട്രേലിയയിലും ലോകത്തിന്റെ മറ്റു ഭാഗങ്ങളിലും സ്റ്റീല്‍ നിര്‍മ്മാണത്തിനായി ഇതിനകം തന്നെ ഉപയോഗിച്ചു തുടങ്ങിയിട്ടുണ്ട്.
ഇന്ത്യയിലും ഇതിനു വലിയ പ്രയോഗികതയുണ്ട്. പരമ്പരാഗത സ്റ്റീല്‍ നിര്‍മ്മാണത്തിനുള്ള ഇലക്ട്രിക്ക്  ആര്‍ക്ക് ഫര്‍നസില്‍ത്തന്നെ ഇതും ചെയ്യാമെന്നിരിക്കെ യന്ത്ര സാമഗ്രികള്‍ക്കായി വലിയ മുടക്കൊന്നും വ്യവസായികള്‍ക്ക് ആവശ്യമായി വരുന്നില്ല.
പാഴ് വസ്തുക്കളെ പ്രയോജനകരമായ വസ്തുക്കളാക്കി മാറ്റണമെന്ന ആഗ്രഹം സ്‌കൂള്‍ വിദ്യാര്‍ഥിനി ആയിരുന്ന കാലംമുതല്‍ മനസിലെ ഒരാഗ്രഹമായി കൊണ്ട് നടക്കുകയായിരുന്നു വീണ.റോഡില്‍നിന്നും പാഴ് വസ്തുക്കള്‍ ശേഖരിച്ചു നടക്കുന്നവരായിരുന്നു പ്രചോദനമായത്. പാഴ് വ്വസ്തുക്കള്‍ കൂടുതല്‍ വിലപിടിപ്പുള്ള ഉപകാരണങ്ങളാക്കി മാറ്റാന്‍ സഹായിക്കുന്നവരാണവര്‍. ഇന്ത്യയില്‍ മെറ്റീരിയല്‍ സയന്‍സ് പഠിച്ച വീണയുടെ ഉപരിപഠനം കാനഡയിലും ഓസ്‌ട്രേലിയയിലുമാണ്. 1990 കളുടെ മധ്യംമുതല്‍ സിഡ്‌നിയിലെ ന്യൂ സൗത്ത് വെയില്‍സ് യൂണിവേഴ്‌സിറ്റിയില്‍ ജോലി നോക്കുന്നു.
ലോകത്ത് ഏറ്റവും പ്രധാനപ്പെട്ട ഒരു വസ്തുവാണ് സ്റ്റീല്‍. ഇന്ത്യയുടെ സമ്പദ്ഘടന വളരുംതോറും സ്റ്റീലിന്റെ ആവശ്യവും കൂടും. ഗ്രീന്‍ സ്റ്റീല്‍ പല നേട്ടങ്ങളാണ് തരുന്നത്.പാഴായ ടയറുകള്‍ നല്ലതിനായി ഉപയോഗിക്കാന്‍ കഴിയുന്നു.സ്റ്റീല്‍ ഉല്‍പ്പാദനത്തിന്റെ ചിലവ് കുറക്കുന്നു.വ്യവസായത്തിന്റെ പരിസ്ഥിതി ആഘാതം കുറക്കുന്നു.മണ്ണില്‍ കൂമ്പാരം കിടക്കുന്ന പാഴ്ടയറുകളില്‍ നിന്നും വിലപ്പെട്ട വസ്തുക്കള്‍ നിര്‍മ്മിക്കാന്‍ കഴിയുന്നത് സാമ്പത്തികമായും പരിസ്ഥിതിപരമായും നേട്ടമുണ്ടാക്കും.
ലോകത്ത് പാഴ് വസ്തുക്കളുടെ കൂമ്പാരങ്ങളില്‍ വിലപ്പെട്ട കാര്‍ബണ്‍, ഹൈഡ്രജന്‍, സിലിക്കണ്‍, ലോഹങ്ങള്‍ മുതലായവയുണ്ട്. പാഴായ ടയറുകള്‍ വിലപ്പെട്ട ഹൈഡ്രോ കാര്‍ബണുകളുടെ ഒരു ഉറവിടമാണ്.
പഴയ ടയറുകള്‍ പുനചംക്രമണം നടത്തുകയും പുനരുല്‍പ്പാദിപ്പിക്കപ്പെടുകയും ചെയ്യുന്നുണ്ട്. എന്നാല്‍ പാഴ് ടയറുകള്‍ വര്‍ധിച്ചു വരുന്നതിനു അനുസരിച്ചു ആ പ്രക്രിയ വളര്‍ന്നിട്ടില്ല. ഓസ്‌ട്രേലിയ, തായ്‌ലന്‍ഡ്, സൗത്ത് കൊറിയ, യുകെ, നോര്‍വേ എന്നീരാജ്യങ്ങളില്‍ 'ഗ്രീന്‍ സ്റ്റീല്‍' സാങ്കേതികവിദ്യ ഉപയോഗിക്കുന്നുണ്ട്.
പഴയ ടയറുകളുടെ കൂനകള്‍കൊണ്ടു നിറയുകയാണ് ഭൂമി. വിലപ്പെട്ട വിഭവങ്ങള്‍ വിളയിക്കാന്‍ പറ്റുന്ന ഭൂമി പാഴായ ടയറുകള്‍കൊണ്ടു നിറയുന്നത് മാത്രമല്ല പ്രശ്‌നം. അത് മനുഷ്യര്‍ക്ക് ആരോഗ്യ,പരിസ്ഥിതി പ്രശ്‌നങ്ങളും സൃഷ്ടിക്കുന്നു.
അവ തീപിടിക്കുമെന്ന അപകടമുണ്ട്. അങ്ങനെ സംഭവിച്ചാല്‍ വിഷപ്പുകയാണ് അന്തരീക്ഷത്തിലേക്കുയരുന്നത്.ലോകത്തിലെ ഏറ്റവുംവലിയ ടയര്‍ തീപിടുത്തമുണ്ടായത് 1989ല്‍ വേല്‍സിലെ ഹെയോപേയിലാണ്.10 മില്യണ്‍ ടയറുകള്‍ കൂട്ടിയിട്ടിരുന്ന സ്ഥലത്താണ് തീപിടിച്ചത്.ആ തീ അണയാന്‍ 15 വര്‍ഷങ്ങള്‍ വേണ്ടി വന്നു.
പഴയ ടയറുകളില്‍ കെട്ടിക്കിടക്കുന്ന വെള്ളത്തില്‍ കൊതുകുകള്‍ പെറ്റു പെരുകുന്നു. മാത്രമല്ല, ടയറുകളിലെ വിഷമയമായ അംശങ്ങള്‍ മണ്ണിലേക്ക് അരിച്ചിറങ്ങുകയും ചെയ്യുന്നു.
ഒരുവര്‍ഷം ഒരു ബില്യണ്‍ ടയറുകളെങ്കിലും ആഗോളവ്യാപകമായി നിര്‍മ്മിക്കപ്പെടുന്നുണ്ട്. അത്രയുംതന്നെ ടയറുകള്‍ വാഹനങ്ങളില്‍ നിന്നും മാറ്റുകയും പാഴ് വസ്തുക്കളായി മാറുകയുംചെയ്യുന്നു. 2011ല്‍ 7% പാഴ് ടയറുകള്‍ മാത്രമേ അവയുടെ കേന്ദ്രങ്ങളില്‍ത്തന്നെ പുനഃസംസ്‌കരിച്ചുള്ളു. 11% ഇന്ധന ആവശ്യങ്ങള്‍ക്കായി കത്തിച്ചു. 5% പുനഃസംസ്‌കരണത്തിനായി കയറ്റുമതി ചെയ്തു. ശേഷിക്കുന്ന 77% മണ്ണില്‍ അനധികൃതമായ കൂമ്പാരങ്ങളായി ശേഷിക്കുന്നു. ഒരു വര്‍ഷം മാത്രം ഇങ്ങനെകിടക്കുന്ന ടയറുകളുടെ എണ്ണം 750 മില്യണ്‍ ആണെന്ന് കാണാം.
പാഴായിമാറുന്ന ടയറുകളുടെ കാര്യത്തില്‍ ലോകത്ത് മുന്നില്‍ നില്‍ക്കുന്ന രാജ്യം യുഎസാണ്. ഒരുവര്‍ഷം 290 മില്യണ്‍ ടയറുകളാണ് അവിടെ പാഴായി മാറുന്നത്. വാഹനവില്‍പ്പന കൂടിവരുന്ന ചൈനയിലും ഇന്ത്യയിലും ഈ പ്രശ്‌നം രൂക്ഷമാകുകയാണ്. ആധുനിക ടയറുകള്‍ അടിസ്ഥാനപരമായി റബ്ബര്‍ ഉല്‍പ്പന്നമാണെങ്കിലും അവ സ്വാഭാവിക റബ്ബറിന്റെയും സിന്തറ്റിക് റബ്ബറിന്റെയും അവയുടെ രൂപഘടന വരുത്തുന്നതായ ലോഹങ്ങളും രാസവസ്തുക്കളും ഉള്‍പ്പടെയുള്ള ചേരുവകളുടെയും സങ്കീര്‍ണ്ണമായ ഒരു മിശ്രണമാണ്.
ആഗോളതലത്തില്‍ പാഴ് ടയറുകളുടെ 7% മാണ് ഇന്ത്യയുടെ വിഹിതം. ഇന്ത്യയിലെ ടയര്‍ വ്യവസായം പ്രതിവര്‍ഷം 12% വളര്‍ച്ചയാണ് കൈവരിക്കുന്നത്. അതനുസരിച്ചു പാഴ് ടയറുകളുടെ എണ്ണവും വര്‍ധിക്കും. ടയറുകളുടെ പുനഃസംസ്‌കരണവും പുനരുപയോഗവും ദശകങ്ങളായി ഇന്ത്യയില്‍ നടക്കുന്നുണ്ടെങ്കിലും 60%വും മണ്ണിലെ അനധികൃത കൂമ്പാരങ്ങളായി മാറുകയാണ്.
ഇതൊക്കെയാണെങ്കിലും പുനഃസംസ്‌കരിക്കുന്ന ടയറുകളുടെ കാര്യത്തില്‍ ചൈനക്കു പിന്നില്‍ രണ്ടാം സ്ഥാനത്താണ് ഇന്ത്യ. 2011ല്‍ 90000 മെട്രിക് ടണ്‍ റബ്ബര്‍ പാഴായ ടയറുകളില്‍ നിന്നും സംസ്‌കരിച്ചെടുത്തു. 2016 ആകുമ്പോഴേക്കും പുനഃസംസ്‌കരിച്ച റബ്ബര്‍ ചേര്‍ത്ത് നിര്‍മ്മിച്ച റോഡുകളുടെ ദൈര്‍ഘ്യം 100000 കിലോ മീറ്ററോളമാകും.റോഡ് നിര്‍മ്മാണത്തിനായി ഒരു വര്‍ഷം 500000 ടണ്‍ ബിറ്റുമിന്‍ ഇന്ത്യ ഉല്‍പ്പാദിപ്പിക്കുന്നുണ്ട്. പുനഃസംസ്‌കരണത്തിനായി പാഴ് ടയറുകള്‍ ഇറക്കുമതി ചെയ്യുന്നതിന് അനുമതി നല്‍കുന്ന നിയമം 2016 ല്‍ ആവിഷ്‌ക്കരിച്ചു.
സ്വതന്ത്ര ഓസ്‌ട്രേലിയന്‍ കാലാവസ്ഥ സമിതിയുടെ കൗണ്‍സിലര്‍, എബിസി ടെലിവിഷന്‍ നെറ്റ് വര്‍ക്കിന്റെ 'ദി ന്യൂ ഇന്‍വെന്റേഴ്‌സ്' പരിപാടിയുടെ ജഡ്ജി എന്നി നിലകളിലും വീണ ശ്രദ്ധിക്കപ്പെട്ടിരുന്നു.
ബങ്ക്‌സിയ പാരിസ്ഥിതി അവര്‍ഡ്, എഐഎസ്ടി ഹോവെ മെമ്മോറിയല്‍ ലെക്ചര്‍ അവാര്‍ഡ്, ഓസ്‌ട്രേലിയന്‍ ഫെല്ലോഷിപ്പ്, നോക്കിയ ബിസിനസ് ഇന്നോവേഷന്‍ അവാര്‍ഡ് എന്നിവ വീണയുടെ തൊപ്പിയിലെ തൂവലാണ്.
comments powered by Disqus. comments powered by Disqus
സി രാധാകൃഷ്ണന്‍; മാനവികതയുടെ സ്പന്ദനം കേള്‍പ്പിച്ച എഴുത്തുകാരന്‍
വീണ ലോകം കീഴടക്കി; പഴഞ്ചന്‍ ടയറുകളിലൂടെ
സുധാകര്‍ റെഡ്ഡി; വീര തെലങ്കാനയുടെ പുത്രന്‍
അമര്‍ചിത്രകഥയുടെ സ്രഷ്ടാവ് അനന്ത് പൈ ഓര്‍മയായിട്ട് നാലു വര്‍ഷം
വിടിയെന്ന ഈ നവോത്ഥാന നായകന്‍ ഓര്‍മയായിട്ട് 32 വര്‍ഷം
ആം ആദ്മി കെജരിവാള്‍ ആരാണ്?
സൂര്യകിരീടം വീണുടഞ്ഞിട്ട് ഇന്ന് അഞ്ച് വര്‍ഷം
ഇന്ന് ബാബ ആംതേയുടെ ചരമവാര്‍ഷികദിനം
ഡോ. സക്കീര്‍ ഹുസൈന്റെ ജന്മ വാര്‍ഷിക ദിനം ഇന്ന്
നടന വൈഭവത്തിന്റെ ഓര്‍മകളില്‍ ഏഴു വര്‍ഷം
വിടവാങ്ങിയത് എല്ലാത്തിനും സാക്ഷിയായ 'കോമണ്‍മാന്‍'
എം.ടി. ക്ക് ലിംകാ ബുക്കിന്റെ ആദരം
ഇന്ത്യന്‍ ഓഫ് ദി ഇയര്‍; പി.വിജയന്‍ ഐപിഎസ് മുന്നേറുന്നു
നിത്യഹരിത നായകന്റെ ഓര്‍മകളില്‍ 26 വര്‍ഷം
ആരാണ് മൈത്രിപാല സിരിസേന ?
ശാസ്ത്ര പിതാവിന്റെ ഓര്‍മകളില്‍ 373 വര്‍ഷം
ദാരിദ്രത്തില്‍ നിന്ന് ഐപിഎസ്: ഇപ്പോള്‍ പേഴ്‌സണ്‍ ഓഫ് ദ ഇയര്‍ അവാര്‍ഡിലേക്ക്
സകലകലാ വല്ലഭന്‍; കലാകാരനായ ശാസ്ത്രജ്ഞന്‍
മലയാളത്തിന്റെ പ്രിയ കഥാകാരന്‍ മലയാറ്റൂര്‍ ഓര്‍മ്മയായിട്ട് 17 വര്‍ഷം
മറക്കാനാകാത്ത മുഹമ്മദ് റഫി ശബ്ദത്തിന് 90 വയസ്
വൈലോപ്പിള്ളിയുടെ ഓര്‍മ്മകള്‍ക്ക് 29 വയസ്
ഗണ്‍ ലോബിക്ക് തിരിച്ചടി നല്‍കിയ വിവേക് മൂര്‍ത്തി
കെ പി അപ്പന്‍ ഓര്‍മയായിട്ട് ഇന്ന് 6 വര്‍ഷം
തോപ്പില്‍ ഭാസി എന്ന ആചാര്യന്‍
ദേവ് ആനന്ദ് അരങ്ങൊഴിഞ്ഞിട്ട് ഇന്ന് രണ്ടു വര്‍ഷം
ഇന്ദിര ഗോസ്വാമി ഓര്‍മ്മയായിട്ട് 3 വര്‍ഷം
സച്ചിന്‍ ക്രീസിനോട് വിട ചൊല്ലിയിട്ട് ഇന്ന് ഒരു വര്‍ഷം
കെ.ആര്‍. നാരായണന്‍ പുരസ്‌കാരം ജസ്റ്റിസ് കൃഷ്ണയ്യര്‍ക്ക്
രൂപം ഷാരൂഖിനെ പോലെ; പ്രശാന്തിന് ഒരു മാസം ലഭിക്കുന്നത്് ഏഴര ലക്ഷം
All rights Reserved 2017 © Kerala Malar